Hans Haakon Faanes

Hans Haakon Faanes (født 17. oktober 1935 i Trondheim) er en norsk sivilingeniør og professor emeritus ved Norges teknisk-naturvitenskapelige universitet (NTNU). Han var dekan ved Fakultet for elektroteknikk og telekommunikasjon i perioden 1996 til 2001.

Han tok eksamen på Norges tekniske høgskole (NTH, senere NTNU), Elektroteknisk avdeling, linjen for sterkstrømteknikk i 1959. I 1963 tok han doktorgraden ved samme sted. Han var overingeniør ved Norges Vassdrags- og elektrisitetsvesen i perioden 1963-73, dosent i Vekselstrømteknikk ved NTH fra 1971 til -72 og professor samme sted fra 1973 til 2005 (Elektrisk kraftteknikk med fagområde Elektriske anlegg).

Faanes har vært vitenskapelig rådgiver ved SINTEF Energiforskning, og han har vært medlem i en lang rekke styrer og råd i virksomheter med tilknytning til energibransjen, bl.a. styrene i Statnett, Elektrisitetsforsyningens forskningsinstitutt EFI (nå SINTEF Energiforskning AS) og SINTEF.

Hans Haakon Faanes er sønn av Haakon Faanes, professor i vekselstrømteknikk ved NTH.

Verv 

 President i Norsk Elektroteknisk Forening, 1973-75 
 Medlem av styret for Elektrisitetsforsyningens forskningsinstitutt (EFI), 1973-78 og 1986-91 
 Medlem av Norges Tekniske Vitenskapsakademi (NTVA) fra 1975
 Instituttstyrer ved Institutt for elektriske anlegg og elektrovarme, 1973–77
 Instituttstyrer ved Institutt for elkraftteknikk, 1984-87
 Medlem av Høgskolestyret ved NTH, 1987-90
 Avdelingsformann/Dekan ved Fakultet for elektro- og datateknikk, 1987-92
 Medlem av Statnetts styre, 1991-98
 Dekanus ved Fakultet for elektroteknikk og telekommunikasjon, 1996-01
 Medlem av SINTEFs styre, 2001-05
 Styreleder UniK, 2003-2005

Utmerkelser 

 Faanes ble tildelt Norsk Elektroteknisk Forenings hederstegn «Det Lenkede Lyn» i 1981.

Referanser

Eksterne lenker 
 

Norske sivilingeniører
Professorer ved NTNU
Medlemmer av Norges Tekniske Vitenskapsakademi
Personer fra Trondheim kommune